stanford-oval/wikipedia huggingface dataset:
מאזן הקרינה של כדור הארץ
אנליזה של המאזן > חוסר איזון האנרגיה של כדור הארץ

אם שטף האנרגיה הנכנס לכדור הארץ גדול או קטן משטף האנרגיה היוצא, אזי כוכב הלכת יקבל (יתחמם) או יאבד (יתקרר) אנרגיית חום נטו בהתאם לחוק שימור האנרגיה:
כאשר חוסר האיזון האנרגטי (Earth's Energy Imbalance, בראשי תיבות EEI) של כדור הארץ משתנה בכמות גדולה מספיק, הוא ניתן למדידה ישירה על ידי מכשירים רדיומטריים על לוויינים במסלול סביב כדור הארץ. חוסר איזון שלא יצליח לשנות כיוון לאורך זמן יביא גם לשינויי טמפרטורה ארוכי טווח במרכיבי האטמוספירה, האוקיינוס, היבשה והקרח של מערכת האקלים. שינויי טמפרטורות באין סיטו והשפעות נלוות מספקות אפוא מדדים עקיפים של EEI. מאמצע 2005 עד אמצע 2019, תצפיות לוויינים ואוקיינוסים על טמפרטורות הראו כל אחת באופן עצמאי הכפלה משוערת של חוסר האיזון הגלובלי לכיוון התחממות במאזן האנרגיה של כדור הארץ.
אנליזה של המאזן > מדידה ישירה

כמה לוויינים מודדים ישירות את האנרגיה הנספגת והנפלטת על ידי כדור הארץ, וכך על ידי הסקה את חוסר האיזון באנרגיה. פרויקט NASA Earth Radiation Budget Experiment (ERBE) כולל שלושה לוויינים כאלה: Earth Radiation Budget Satellite (אנ') ("לוויין מאזן הקרינה של כדור הארץ", בראשי תיבות ERBS), ששוגר באוקטובר 1984; NOAA-9, ששוגר בדצמבר 1984; ו-NOAA-10, שששוגר בספטמבר 1986.
המכשירים של מערכת הקרנת האנרגיה של העננים ושל כדור הארץ (אנ') (בראשי תיבות CERES) של נאס"א הם חלק ממערכת התצפית על כדור הארץ (בראשי תיבות EOS) מאז 1998. CERES נועד למדוד הן קרינת שמש מוחזרת (אורך גל קצר) וגם קרינה הנפלטת מכדור הארץ (אורך גל ארוך). ניתוח נתוני CERES על ידי החוקרים הראשיים שלו הראה מגמת עלייה ב-EEI מ-W/m2‏ 0.42±0.48‏+ ב-2005 ל-W/m2‏ 1.12±0.48‏+ ב-2019. הגורמים התורמים כללו יותר אדי מים, פחות עננים, הגדלת כמות גזי חממה, והצטמצמות משטחי הקרח שקוזזו בחלקם על ידי עליית הטמפרטורות. מחקרים מאוחרים יותר של ההתנהגות באמצעות מודל האקלים CM4/AM4 של המעבדה הגאופיזית לדינמיקת נוזלים (אנ') הגיע למסקנה שיש סיכוי של פחות מ-1% ששונות אקלים פנימית בלבד גרמה למגמה.
חוקרים אחרים השתמשו בנתונים מ-CloudSat‏, CERES‏, AIRS (אנ') ומכשירי EOS אחרים כדי לחפש מגמות של אילוץ קרינה (אנ') המוטבעות בנתוני EEI. הניתוח שלהם הראה עלייה מאולצת של W/m2‏ 0.53±0.11‏+ בשנים 2003 עד 2018. כ-80% מהעלייה הייתה קשורה לעלייה בריכוז גזי החממה שגרם להפחתה בקרינת הגלים הארוכים הנפלטת.
מדידות לווייניות נוספות, כולל נתוני TRMM (אנ') וקליפסו, הצביעו על כמות משקעים נוספים, שמקורם באנרגיה מוגברת הנפלטת מפני השטח באמצעות אידוי (שטף החום הכמוס), ומקזזת חלק מהעלייה בשטף הגלים הארוכים, כתוצאה מאפקט החממה, אל פני השטח.
אי-ודאויות של כיול רדיומטרי (אנ') מגבילות את היכולת של הדור הנוכחי של מכשירים מבוססי לוויין, שהם יציבים ומדויקים מכל בחינה אחרת. כתוצאה מכך, שינויים יחסיים ב-EEI ניתנים לכימות ברמת דיוק שאינה ניתנת להשגה גם עבור כל מדידה בודדת של חוסר האיזון המוחלט.
אנליזה של המאזן > מדידות על פני השטח

טמפרטורת פני השטח הגלובלית (Global surface temperature, בראשי תיבות GST): GST מחושב על ידי ממוצע טמפרטורות הנמדדות על פני הים יחד עם טמפרטורות אוויר הנמדדות על פני היבשה. נתונים מהימנים המשתרעים עד 1880 לפחות מראים שה-GST עבר עלייה מתמדת של כ-0.18 מעלות צלזיוס לעשור בערך מאז שנת 1970.
תכולת חום האוקיינוס (Ocean heat content, בראשי תיבות OHC): מי האוקיינוס הם סופגים יעילים במיוחד של אנרגיית השמש ויש להם קיבול חום כולל גדול בהרבה מזה של האטמוספירה. ספינות מחקר ותחנות דגמו טמפרטורות ים בעומק וסביב הגלובוס מלפני 1960. בנוסף לאחר שנת 2000, רשת מתרחבת של למעלה מ-3,000 מצופים רובוטיים של ארגו (אנ') מדדה את החריגה בטמפרטורה, או באופן שווה את ערך שינוי תכולת החום (ΔOHC). מאז 1990 לפחות, OHC גדל בקצב קבוע או מואץ. שינויים אלה מספקים את המדד העקיף החזק ביותר של EEI מכיוון שהאוקיינוסים לוכדים למעלה מ-90% מעודפי החום:
אובדן קרח עולמי: שיעור הקרח הצף על פני הים ושיעור הקרח על פני היבשה נמדד על ידי לוויינים, בעוד שהשינוי במסה מוסק משינויים שנמדדו בגובה פני הים בהתאמה עם מודלים חישוביים המסבירים התפשטות תרמית וגורמים אחרים. תצפיות מאז 1994 מראות שהקרח נסוג מכל חלק בכדור הארץ בקצב מואץ.
GST מאז 1850
OHC מאז 1958 ב-2,000 המטרים העליונים
איבוד קרח עולמי מאז 1994
חשיבות כמדד לשינויי האקלים

חוקרי האקלים קווין טרנברת' (אנ'), ג'יימס הנסן (אנ') ועמיתיהם זיהו את הניטור של חוסר האיזון האנרגטי של כדור הארץ כהכרח כדי לעזור לקובעי המדיניות להנחות את קצב התכנון להתאמה לשינויי האקלים (אנ'). בשל אינרציה של מערכת האקלים (אנ'), מגמות EEI ארוכות טווח יכולות לחזות שינויים נוספים שהם "בצינור".
בשנת 2012, מדענים של נאס"א דיווחו שכדי לעצור את ההתחממות העולמית, צריך ריכוז ה-CO2 באטמוספירה לרדת ל-ppm‏ 350 או פחות, בהנחה שיתוקנו כל אילוצי האקלים האחרים. החל משנת 2020, הגיע ריכוז ה-CO2 באטמוספירה ל-ppm‏ 415 וכל גזי החממה ארוכי החיים עלו על ריכוז שווה ערך ל-ppm‏ 500 של CO2 עקב המשך הגידול בפליטות ממקור אנושי.
ביאורים

↑  reflectivity - מידת החזר האור המוקרן על משטח
↑  ראשי תיבות של Clouds and the Earth's Radiant Energy System, כלומר עננים ומערכת אנרגיית הקרינה של כדור הארץ
↑  מאנגלית Top Of Atmosphere
↑  ההצעה של האקדמיה ללשון העברית לשילוב תהליכים שבהם המים נעים מפני השטח של כדור הארץ לאטמוספירה. הוא מכסה הן התאיידות מים (העברת מים לאוויר ישירות מהאדמה, מעלים אחרי גשם וממקווי מים) והן דיות (העברת מים מהאדמה, דרך שורשים וגופי צמחייה, אל העלים ואז לאוויר).
↑  ההצעה של האקדמיה העברית ל-Climate forcing, מונח המתאר שינוי במאזן האנרגיה של מערכת האקלים
↑  ראשי תיבות של חלקים למיליון
סשה אגרונוב

| --- | --- |

סשה אגרונוב בסרט "הבודדים"
 לידה:  29 במאי 1976  (בן 48) באקו, הרפובליקה הסובייטית הסוציאליסטית האזרית
 מדינה:  ישראל 
 מקום לימודים:  בית הספר סם שפיגל לקולנוע ולטלוויזיה 
 פרסים והוקרה:  פרס אופיר לשחקן הראשי הטוב ביותר 
 פרופיל ב-IMDb
 
סשה נצח אָגַרוּנוֹב (Sasha Netzach Agarunov; ברוסית: Саша Бесендилович Агарунов; נולד ב-29 במאי 1976) הוא שחקן וקולנוען ישראלי.
ביוגרפיה

אגרונוב נולד בבאקו, בירת הרפובליקה הסובייטית הסוציאליסטית האזרית ומאוחר יותר אזרבייג'ן העצמאית, למשפחה מיהודי ההרים. הוא גדל ברובע היהודי של באקו, ה"ג'ואוד מחלה", בפינת הרחובות קאמו וקרגנוב. אביו, יעקב בֶּסֶנְדִיל אברמוב, היה בנו של יוצא העיר קובה ומשפחת אמו, ז'אנה אגרונוב גם ממשפחה של יהודים קווקזים מבאקו.
בגיל שבע-עשרה, לאחר שסיים את לימודיו התיכוניים, הוא עלה לישראל במסגרת תוכנית נעל"ה והתגורר בכפר הנוער ניצנה במשך שנתיים וחצי, שבמסגרתם עשה שנת שרות כמדריך של נוער עולה. לפני הגיוס השתתף בפרויקט קדם צבאי "גרעין גולני". הוא התגייס לצה"ל ושירת כלוחם מפעיל מאג בגדוד 51 של חטיבת גולני. לאחר שעורר בעיות משמעת ונשפט ל-16 ימים במעצר ולאחר מכן ל-28 יום בכלא שש, אגרונוב הוכרז כלא מתאים לשירות ושוחרר מהצבא.
עם יציאתו לאזרחות, נרשם אגרונוב ללימודי קולנוע במכללת אריאל. אולם, בתום השנה השנייה התקבל לבית הספר סם שפיגל לקולנוע ולטלוויזיה והחל בלימודיו במוסד זה. לאחר זמן מה החל בתהליך חזרה בתשובה.
ב-2009 בחר הבמאי רנן שור באגרונוב חסר הניסיון לגלם את התפקיד הראשי בסרטו "הבודדים", שהתבסס באופן רופף על פרשת המרד בכלא שש ב-1997. אגרונוב הופיע בתור גלורי קמפבל, חייל בודד המנהיג השתלטות אסירים על המתקן.
על משחקו ב"הבודדים" הוא זכה בפרס אופיר לשחקן הראשי הטוב ביותר לשנת 2009 וקיבל צל"ש בפסטיבל קולנוע ירושלים.
לאחר "הבודדים" המשיך אגרונוב בלימודיו. הוא ביים וכתב תסריטים עבור מספר סרטים קצרים, ושיחק ב"מקום בגן עדן" של יוסי מדמוני, ב"לרדת מהעץ" של גור בנטביץ', ב"פנסיון פראכט" של תמר ירום, ב"פת לחם" של עידן הובל, ב"כיפה אדומה" של ארנון צדוק, ועוד. כמו כן הופיע בתפקידם קטנים בסדרת הטלוויזיה "שטיסל", "סרוגים".
במקביל לעשייה הקולנועית שימש אגרונוב כמורה לתנ"ך ומחשבת ישראל בתוכנית "נתיב" וכמרצה בבית הספר לקולנוע "מעלה" בירושלים, בו הוא העביר קורסים "תורת המונטאז': בין הרב קוק לאייזנשטיין", "המדרש והקולנוע".
אגרונוב הוא ממייסדי המיזם "קולנוע קדם נבואי".
ב2021 אגרנוב הכריז על סכסוך צבאי עם אנגליה, אך לאחר לחצים של גורמים בינלאומיים בכירים, ולאחר שאנגליה הסכימה לדרשותיו הוא הכריז על הסכם שלום ופיוס הדדי.
בשנים האחרונות מכהן כיו"ר של שדולת הקווקזים הרווקים.
סגול 59

| --- | --- |

 לידה:  1 באוקטובר 1968 (בן 56) ישראל 
 שם לידה:  חן רותם 
 שם במה:  סגול 59 
 מוקד פעילות:  ישראל 
 תקופת הפעילות:  מ-1999
 עיסוק:  ראפר, זמר, פזמונאי, גיטריסט
 סוגה:  ראפ והיפ הופ, רוק, בלוז, קאנטרי
 שפה מועדפת:  עברית 
 כלי נגינה:  קול, גיטרה
 חברת תקליטים:  פאקט רקורדס, אן אם סי, לב גרופ, התו השמיני, קמע
 שיתופי פעולה בולטים:  אורי שוחט, ג'וני גולדשטיין, קול ג'י ראפ, איתי לוקץ', מיכאל כהן
 www.sagol59.com
 
חן רותם (נולד ב-1 באוקטובר 1968), הידוע בשם הבמה סגול 59 או בקיצור "סגול", הוא ראפר, זמר וגיטריסט ישראלי.
את כינויו בחר מקוד כביסה של בגדי העבודה שלו בקיבוץ עין החורש בו גדל (מדבקה סגולה עם המספר 59).
סגול 59 הוא אחד הראפרים הוותיקים בישראל, ומשתתף בפסטיבלים רבים בישראל (פסטיבל ישראל, פסטיבל בשקל, אינדינגב, פסטיבל יערות מנשה, פסטיבל בסוודר, "פסגת הראפ", פסטיבל אקטיביזם, היפ הופ סולחה, פולקל'ה ועוד) ומחוצה לה (Celebrate Brooklyn, CMJ Festival, Rap For Justice, Boulder Jewish Music Festival, Masterpeace, Atlanta Jewish Music Festival ועוד).
משנת 2017 מלמד קורס ראפ והיפ הופ בבית הספר למוזיקה "רימון" ברמת השרון.
תרם מאמרים לספרים "רעשים בלתי ידועים - פאנק, פוסט פאנק וניו ווייב" ו"פינק פלויד - להפיל את החומה" וכן התראיין לספר "זמן אמת - היפ הופ בישראל/היפ הופ ישראלי" שיצאו לאור בהוצאת רסלינג. סגול כותב ביקורות מוזיקה עבור עיתון "עכבר העיר", "הארץ", "כל העיר", מגזין המוזיקה "קולומבוס" ואתרים שונים. הוא מפעיל גם את בלוג המוזיקה "59 מילים".
הופיע באירופה ובארצות הברית יחד עם הראפר הערבי-ישראלי סאז וההרכב DAM. סגול משתתף במופעי "היפ הופ סולחה" המפגישים אמני היפ הופ יהודים וערבים, לצד ראפרים ודיג'יים אירופאים ואמריקאים.
בנו של סגול 59 הוא מפיק ההיפ הופ שירוטו.
ביוגרפיה > 2000–2006: התקופה הכחולה ואיפה טעינו

סגול 59 הוציא שני אלבומים תחת הלייבל פאקט רקורדס. "התקופה הכחולה" בשנת 2000, ו"איפה טעינו" בשנת 2002 שהופק בשיתוף פעולה עם עמינדב פייגנבאום "כוסאמק. קום". אלבומו השלישי, "שני הצדדים של סגול 59" יצא בשנת 2003 בחברת אן אם סי וכלל את הלהיטים "יום יפה" ו"מה אני צריך לעשות". בתקופה זו שיתף פעולה עם הראפר "רבל סאן" ששותף בשלושת אלבומיו הראשונים. אלבומו הרביעי "היפ הופ איינשטיין" יצא ב-1 במרץ 2006 בחברת אן אם סי.
ב-2004 הקליט גרסת כיסוי בעברית לשיר "Chelsea hotel#2" במסגרת פרויקט "שיר זר" של מגזין המוזיקה "השרת העיוור". הפרויקט, ביוזמת המגזין ובהפקתו של דויד פרץ, יצא באלבום וכלל אוסף שירים של אמנים אלטרנטיביים ישראלים שהקליטו גרסאות משלהם לשירי לאונרד כהן בתרגום לעברית. האלבום היה זמין להורדה מהאתר בחינם, אך הפצתו נאסרה עקב בעיית זכויות יוצרים.
בשנת 2004 השתתף בתפקיד אורח ובפסקול הסרט "צווארון כחול לבן" בבימויו של נעם קפלן, שהוצג בפסטיבלים רבים ברחבי העולם.
ביוגרפיה > 2007–2008: סיבוב הופעות בארצות הברית ואלבום רמיקסים

באוגוסט 2007 הופיע שירו של סגול 59 "לך קדימה" (בו הוא מארח את הזמר רועי "רוי" אדרי) באוסף של חברת התקליטים הניו יורקית JDub Records(אנ') שהופץ בארצות הברית.
באוקטובר 2007 חימם את הופעות להקת "טיפקס" בחוף המערבי של ארצות הברית. בפברואר 2008 הודיעה חברת JDub כי החתימה את סגול 59 על חוזה וכי אלבומו החדש ייצא דרכה בארצות הברית ובישראל. האלבום, "תעשו מקום", יצא בחודש מאי 2008 בארצות הברית ומופץ בישראל על ידי חברת "התו השמיני".
ביולי 2008 הצטרף לסיבוב הופעות של JDub בארצות הברית, שכלל את ניו יורק, דנבר, קליבלנד ולוס אנג'לס.
ב-2009 התארח בשיר "7", שאיחד שבעה ראפרים ישראליים מובילים, השתתף במיקסטייפ הבכורה של דיג'יי מש והופיע בפסטיבל "אינדינגב" יחד עם יוצר הבלוז דויד פרץ.
בתחילת 2010 הוציאה חברת JDub Records אלבום דיגיטלי להורדה באינטרנט בשם "Remixed 2000-2010" הכולל רמיקסים וקטעים נדירים של סגול 59 מהשנים 2000 ועד 2010.
באוקטובר 2010 הופיע בניו יורק, במסגרת פסטיבל המוזיקה הבינלאומי CMJ Music Marathon(אנ').
ביוגרפיה > 2011–2014: אלבום בלוז, שיתופי פעולה והופעות בחו"ל

בחודש יולי 2011 הוציא סגול את האלבום "עוד נוסע אחד", בו פנה לכיוון בלוז-רוק-פולק מקורי בעברית. האלבום הופק על ידי אמיר אסטליין וכלל הופעות אורח של גבע אלון, רונה קינן, דן תורן, חברי Red Band, אלברט בגר, המשורר רוני סומק, גדי אלטמן ורבים נוספים.
באוגוסט 2011 היה שותף להקלטת השיר "רשימת דרישות", שאיגד שמונה ראפרים ישראלים והביע תמיכה במחאה החברתית שפרצה בישראל בקיץ 2011 ("מחאת האוהלים").
באפריל 2012 יצא האלבום "Jenerous Skillz" שכלל שיתופי פעולה בין ראפרים ישראלים ואמריקאים, חילונים וחרדים. הוא שימש כמפיק בפועל של הפרויקט וכן התארח במספר שירים מתוכו.
באוגוסט 2012 הוציא את השיר "Westerns", שיתוף פעולה עם הראפר הניו יורקי הוותיק קול ג'י ראפ. הוא השתתף, יחד עם הגיטריסט שלמה מזרחי והחלילן מתן קליין, בשיר מתוך האלבום "אוטיזם מצחיק" של הלהקה הירושלמית "קוביאשי פורצלן", שיצא בנובמבר 2012.
במרץ 2013 השתתף באלבום "פרויקט הלביא" שהוקלט כמחווה לשיריו של הזמר אריק לביא, בהפקתה של תחנת קול הקמפוס. סגול ביצע באלבום את השיר "אנקש". מתחילת 2013 החל סגול להפעיל את בלוג המוזיקה "59 מילים" וכן להגיש פינה בשם זה במגזין המוזיקה של גלי צה"ל.
בקיץ 2013 הוציא, יחד עם הזמרת סיון טלמור, את השיר "מלך האריות". מילות השיר נכתבו על ידי ילד שברח כפליט לישראל מאריתראה. השיר נכלל באלבום האוסף "אף אחד לא מסוגל עלי". סגול גם השתתף בשני קטעים באלבום ההיפ הופ Nouveau Depart, שחיבר ראפרים צרפתיים וישראליים ויצא באוגוסט 2013.
בספטמבר 2014 השתתף בקונצרט הענק MasterPeace שנערך באולם זיגו דום באמסטרדם וכלל עשרות אמנים מכל רחבי העולם. במסגרת הקונצרט ביצע סגול, יחד עם הראפר הערבי-ישראלי סאז, שיר חדש בשם From The Beginning.
ביוגרפיה > 2015–2018: עסק משפחתי ופרויקט הגרייטפול דד בעברית

ב־17 במרץ 2015, יום הבחירות לכנסת ה-20, יצא המיקסטייפ הראשון של סגול 59, "תשאיר משהו לאורחים". המיקסטייפ, שאורכו 45 דקות, יצא לציון 15 שנים לאלבומו הראשון של סגול 59, והוא מתמקד בהופעות האורח של סגול לצד קטעים נדירים, שיתופי פעולה עם אמנים אחרים ורמיקסים. בין המשתתפים היו שאנן סטריט, פלד ואורטגה, סאז, רבל סאן, דן תורן, שי 360, וולקן, נצ'י נצ' ורבים אחרים. במיקסטייפ נכללים גם שירים שלא נכללו באלבומים, וחלקם יצאו רק על גבי סינגלים.
ב־17 במאי 2015 הוציא, יחד עם המוזיקאי היהודי-אמריקאי עמי יארס, את האלבום The Promised Land (אנ'), ובו 16 שירים של הלהקה האמריקאית גרייטפול דד בתרגום לעברית. האלבום הוצע למכירה באתר באנדקמפ וזכה לסיקור רב בעיתונות המוזיקה העולמית והישראלית. בדצמבר 2015 יצאו סגול ויארס לסיבוב הופעות בארצות הברית, שכלל הופעות במיניאפוליס, סנט פול, אטלנטה, בולטימור, פילדלפיה, ניו ג'רזי וניו יורק. האלבום יצא על גבי דיסק וכן על גבי תקליט ויניל במהדורה מוגבלת. במרץ 2020 יצא סגול לסיבוב הופעות נוסף של "הארץ המובטחת", שכלל שתי הופעות במסגרת ועידת איפא"ק בוושינגטון די.סי, הופעה בניו ג'רזי והופעה באיסט וילג' במנהטן, ניו יורק. ביוני 2024 הופיע סגול עם שירי האלבום כאמן המרכזי ב-Boulder Jewish Music Festival שהתקיים בבולדר, קולורדו.
ביוני 2015 יצא האלבום "שירים מהמיטה", שכלל 13 שירים שמילותיהם נכתבו על ידי הסופר והמחזאי רועי יבין. רותם השתתף באלבום עם "שיר השרוט". באותו חודש הוציאה הזמרת מירי אלוני את השיר "עבד אבוד", שסגול היה שותף בכתיבת המילים והלחן שלו. השיר הופק על ידי פטריק סבג במסגרת פרויקט "929" ויצא כסינגל, הראשון של אלוני מזה שבע שנים.
ביולי 2015 יצא המיני־אלבום "עסק משפחתי", שרותם יצר יחד עם בנו, הראפר והמפיק המוזיקלי שירוטו. באותה שנה התארח באלבום "כח", המשותף לשירוטו ולראפר אסקר, שיצא באוגוסט 2017.
ביוגרפיה > 2017–2018: סיבוב הופעות נוסף בארצות הברית ואלבום קאנטרי עם לוקץ'

במרץ 2017 יצא רותם לסיבוב הופעות נוסף בארצות הברית, שכלל הופעה בפסטיבל המוזיקה היהודית של אטלנטה, במסגרת קונצרט מחווה ללהקת "הביסטי בויז", וכן שלוש הופעות בניו יורק.
באוקטובר 2017 הוציא את השיר "חלושעס למוצ"ש (בלוז בטעמי המקרא)" שהלחין והקליט לטקסט של מאיר אריאל, שלא פורסם לפני כן. סגול קיבל את הטקסט ממשפחת של אריאל, הלחין והקליט אותו לבקשת המשפחה.
ב-6 ביוני 2018, יום השנה למלחמת לבנון הראשונה, הוציא לאור, יחד עם הזמר והיוצר ארי גורלי, את הסינגל "שיר הסריקה", חידוש לשיר מחאה מתוך מופע הקאלט "כמו בתוך קופסה", שהועלה באמצע שנות השמונים. בהמשך החודש הופיע סגול במועדון Article 24 בבוסטון, וביצע סט אקוסטי של שירים מפרויקט The Promised Land.
ביולי 2018 התארח בשיר "חוגג ת'אהבה" של צמד ההיפ הופ התל אביבי "אבירי השולחן העגול", באלבומם "צלילי הניצחון 2".
בנובמבר 2018 הוציא את השיר "ענבל אור", בהפקתו של שירוטו.
בדצמבר 2018 הוציא רמיקס רשמי (בהפקת שירוטו) לשיר "הוא עלה" מתוך האלבום "המדבר הכחול" של יוסי פיין ובן אילון.
בחודש דצמבר 2018 הוציא, בשיתוף עם הראפר והשחקן איתי לוקץ', תחת השם "סדרני העבודה", את האלבום "חורשים בבוץ". האלבום, שהפקתו נמשכה כחמש שנים, הוא יצירה הומוריסטית-פארודית בסגנון הקאנטרי ומושר בעברית. באלבום השתתפו גם המפיק אורי שוחט, הגיטריסט ליאור פרלה, הזמרת הילה חלואני והכנר עומר אשנו. האלבום ניתן להורדה חינם ולהשמעה בכל שירותי הסטרימינג.
דיסקוגרפיה > אלבומי אולפן

2000 - התקופה הכחולה
2002 - איפה טעינו
2003 - שני הצדדים של סגול 59
2006 - היפ הופ איינשטיין
2008 - תעשו מקום
2010 - רמיקסים 2000–2010
2011 - עוד נוסע אחד
2015 - The Promised Land (עם עמי יארס) (אנ')
2018 - חורשים בבוץ (עם לוקץ' כסדרני העבודה)
2019 - פרקי אבות
2021 - האב, הבן וראש העיר
2023 - דינוזאור מילניאל
2024 - דינוזאור Remixed
דיסקוגרפיה > מיקסטייפים

2015 - תשאיר משהו לאורחים
דיסקוגרפיה > מיני-אלבומים

2002 - סיבה למות (עם סרטן השד)
2015 - עסק משפחתי (עם שירוטו)
2019 - thREeMIXes
2019 - thREeMIXes II
הערות שוליים

↑  "חדש! קורס ראפ והיפ הופ עם הראפר סגול 59 - רימון - בית ספר ללימודי מוזיקה - 30 שנות ניסיון". רימון - בית ספר ללימודי מוזיקה - 30 שנות ניסיון.
↑  רעשים בלתי ידועים – רסלינג הוצאת ספרים
↑  פינק פלויד – רסלינג הוצאת ספרים
↑  זמן אמת – רסלינג הוצאת ספרים
↑  59wordsמילים, באתר 59wordsמילים
↑  מריאנה בננסון, משפחת 59: בנו של הראפר סגול 59 הולך בדרכו. ריאיון זוגי, באתר משפחת 59: בנו של הראפר סגול 59 הולך בדרכו. ריאיון זוגי, ‏2017-02-02
↑  אמיר שילה, שוב דופקים את השחורים, באתר הארץ, 24 בינואר 2006
↑  שיר זר - משירי לאונרד כהן בעברית, באתר השרת העיוור
↑  פרופיל אמן, באתר JDub Records כפי שאורכב בארכיון האינטרנט, ‏26 במאי 2008 (באנגלית)
↑  בן שלו, סגול 59 יוצא לקרב, באתר הארץ, 27 ביוני 2008
↑  אריאל פלסקין, עכבר העיר ירושלים, היפ הופ בבירה: סגול 59, פאנתי חסיד וראף, באתר הארץ, 19 בינואר 2010
↑   בן שלו, המחווה הישראלית ל"גרייטפול דד", באתר הארץ, 3 במאי 2015
↑  "חייב שיהיה שוב שמח": חולה ה-ALS כותב שירים מהמיטה, באתר ‏מאקו‏, 21 באוקטובר 2015
↑  ג'ודוקא Judoka, by Sagol 59, באתר Sagol 59 (באנגלית)
↑  מילה שלי! - משירי חנוך לוין, by מילה שלי!, באתר מילה שלי! (באנגלית)
↑  שיר המחאה (2023) 🇮🇱 - עלאק דמוקרטיה | ענבר חצרוני Ft. הראפר סגול 59 • The Israeli protest song, נבדק ב-2023-04-23
↑  עושים כבוד לדקלון: סגול 59 מבצע את "איילת חן" | ישראל היום, באתר www.israelhayom.co.il
↑  Remixed דינוזאור, by Sagol 59, באתר Sagol 59 (באנגלית)
↑  פסטיבל מסמפלי סימפולים, 2024-05-19, נבדק ב-2024-05-19
↑  Ido Maimon - Topic (2024-10-31), מדינה אחרת, נבדק ב-2024-11-01
↑  Release - Topic (2024-12-08), הפרלמנט הקצבי של העם, נבדק ב-2024-12-10
↑  Remixed דינוזאור, by Sagol 59, באתר Sagol 59 (באנגלית)
| --- | --- |
בקרת זהויות :  NLI: 987007305536105171  VIAF: 138919316   WorldCat (עם VIAF): 138919316
אמריקן גנגסטר

| --- | --- |

 בימוי:  רידלי סקוט 
 הופק בידי:  רידלי סקוט, בריאן גרייזר, ג'יימס ויטאקר, ניקולאס פילגי
 תסריט:  סטיבן זאיליאן 
 עריכה:  פייטרו סקאליה 
 שחקנים ראשיים:  דנזל וושינגטון, ראסל קרואו, צ'ואיטל אג'יופור, ג'וש ברולין, רובי די, ליאמארי נאדאל, טד לוין, ג'ון הוקס, ריזה, קרלה גוגינו, אידריס אלבה, ארמנד אסנטה וקובה גודינג ג'וניור.
 מוזיקה:  מארק סטריית'נפלד 
 צילום:  האריס סביידס 
 מדינה:  ארצות הברית 
 חברת הפקה:  Imagine Entertainment, סקוט פרי הפקות, רלטיביטי מדיה 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  2 בנובמבר 2007
 משך הקרנה:  157 דקות (הגרסה הקולנועית), 176 דקות (הגרסה המורחבת)
 שפת הסרט:  אנגלית ותאית
 סוגה:  סרט ביוגרפי, סרט פעולה, סרט מתח, סרט מאפיה, סרט פשע, מותחן פשע, סרט דרמה, הוד פילם, סרט דרמת פשע 
 מקום התרחשות:  ניו יורק, מנהטנוויל, תאילנד, ניו ג'רזי, הארלם 
 תקופת התרחשות:  שנות ה-90 של המאה ה-20 
 הכנסות באתר מוג'ו:   americangangster
 www.americangangster.net
 דף הסרט ב־IMDb
 
אמריקן גנגסטר (באנגלית: American Gangster) הוא סרט פשע משנת 2007 אותו ביים רידלי סקוט והוא עיבוד הסיפור "The Return of Superfly", פרי עטו של מרק ג'ייקובסון, שהתפרסם בניו יורק מגזין. בסרט מככבים דנזל וושינגטון וראסל קרואו. וושינגטון מגלם את דמותו של פרנק לוקאס, גנגסטר מהרלם, שהבריח הרואין לארצות הברית על מטוסי תובלה אמריקניים ששבו ממלחמת וייטנאם. קרואו מגלם את דמותו של ריצ'י רוברטס, בלש שמנסה להפיל את אימפריית הסמים של לוקאס.

הצילומים בוצעו באתרים בעיר ניו יורק. אמריקן גנגסטר יצא לבתי הקולנוע בארצות הברית ובקנדה ב-2 בנובמבר 2007. הסרט היה מועמד לשני פרסי אוסקר, אחד מהם לרובי די, שהייתה מועמדת לפרס אוסקר לשחקנית המשנה הטובה ביותר, על תפקיד בו הופיעה פחות מעשר דקות.
צוות השחקנים

דנזל וושינגטון כפרנק לוקאס
ראסל קרואו כבלש ריצ'רד "ריצ'י" רוברטס
ג'ון אורטיז כבלש ג'אבייר ריברה
לימארי נאדאל כאבה קנדו לוקאס
צ'ואיטל אג'יופור כהוי לוקאס
ג'וש ברולין כבלש טרופו
טד לוין כקפטן לו טובאק
ריזה כמוזס ג'ונס
מלקום גודווין כג'ימי זי
רובי די כאמא לוקאס
ארמנד אסנטה כדומיניק קטאנו
קובה גודינג ג'וניור כניקי בארנס
רוג'ר גווינבר סמיט כנייט
קרלה גוגינו כלורי רוברטס
אידריס אלבה כטנגו
ג'ון פוליטו כרוסי
רוג'ר בארט כפרקליט הפדרלי
קלארנס ויליאמס השלישי כאלסוורת' "באמפי" ג'ונס
קליפורד "טי. איי." האריס כסטיב לוקאס
לוני "קומון" לין כטרנר לוקאס
אל סנטוס - מכונאי
ההפקה > הכתיבה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא ניסוחים לא מובנים. נראה כמו תרגום מכונה.
סקוט דן על התסריט עם השחקן ראסל קרואו בעת שהם עבדו ביחד על הסרט A Good Year בשנת 2006 בצרפת, והם תכננו לקחת על עצמם את הפרויקט. הבמאי בחן את תסריטו של זאיליאן, את התסריט המשוכתב של טרי ג'ורג' וגרסה נוספת של ריצ'רד פרייס כשהבמאי אנטואן פוקואה ניהל את הפרויקט. סקוט העדיף את גישתו של זליאן ובחר בו בביצוע הפרויקט, הבמאי עמד בפני אתגר בתסריט מאחר שדמויותיהם של פרנק לוקאס וריצ'י רוברטס אינן פוגשות זו את זו עד לעשרים דקות לפני שהסרט מסתיים. הבמאי חיפש להעבות את עולמותיהם הפרטיים של הדמויות ולפתח אותם שיחתכו את הסצנות במעבר בין דמות לדמות כדי ליצור שיווי משקל. נכתבו עלילות משנה כמו יחסיו של לוקאס עם משפחתו ונישואיו הכושלים של רוברטס כדי להעשיר את הרקע של הדמויות.
סקוט בחר לביים את אמריקן גנגסטר בהתבסס על הערכים הפרדוקסלים של פרנק לוקאס וריצ'י רוברטס. הסרט מתעכב מעט ומשווה בין הפרקטיקות האתיקות של הגנגסטר "המרושע" לבין בלש המשטרה רודף הנשים שכושל בנישואיו ועם זאת רודף צדק מאין כמוהו בעבודתו כשוטר. וושינגטון, שבדרך כלל אינו חובב של סרטי מאפיה, בחר לגלם את דמותו של לוקאס בהתבסס על כך שהוא ראה את חייו של לוקאס נעים כבקשת, כשהוא עולה לגדולה ונופל כעונש על מעשיו הנלוזים.

קרואו נלקח לפרויקט בגלל שהוא עבד קודם לכן עם הבמאי על הסרטים גלדיאטור ו־A Good Year.

ההפקה החלה בקיץ 2006. כדי להתכונן לתפקידיהם, השחקנים נפגשו עם הדמויות האמיתיות אותן גילמו. וושינגטון רכש את מבטאו הדרומי של לוקאס, קרואו סיגל את סגנון דיבורו ושפת גופו של רוברטס, ונעזר בהקלטות קוליות של רוברטס כדי לעשות זאת.  במרץ שאחרי כן, האולפן רכש מחדש את זאיליאן כדי שישכתב את התסריט לאמריקן גנגסטר. נפוצו שמועות שוושינגטון קיבל 20$ מיליון נוספים כשהפרויקט התחדש, אך השמועות הללו התבררו כלא נכונות. לפי Variety התשלום הנוסף שקיבל הוא רק מרווחי הסרט.
ההפקה > הצילומים

הבמאי רידלי סקוט הציג פרסומות טלוויזיה משנות השישים ועד לשנות השמונים שכרוכים בטיולים בעיר ניו יורק באותו פרק זמן שהסרט מתרחש. הבמאי חיפש להתרחק מאטמוספירת "החיפושיות" עבור הסרט ובמקום זה ליצור אווירה עלובה יותר. סקוט מתאר את השקפתו על התפאורה "הרלם הייתה באמת, באמת מוזנחת, מורכבת מאבני בניין חומות יפהפיות ומתפרקות." ההפקה ועיצוב התלבושות הודגשו, והעבירו את המיקום לרחובות הרעועים של מנהטן עילית משלהי שנות השישים עד לראשית שנות השבעים. דנזל וושינגטון, כפרנק לוקאס, לבש 64 מלבושים שונים.
הבמאי צילם את אמריקן גנגסטר ב-180 אתרים שונים, מספר גבוה באופן בלתי רגיל להפקה, זאת בכל חמשת הרבעים של ניו יורק. כ-50–60 מהם היו בהרלם. הבמאי גם מצא מספר מבנים שנותרו מוזנחים מאז שנות הארבעים ולמרות בעיות היגייניות, הוא בחר לצלם סצנות באתרים הללו. דירתו של פרנק לוקאס בסרט צולמה במלון הילטון בניו יורק בליבה של מנהטן. כל האתרים בסרט היו אותנטיים, כשהיוצא מן הכלל היה בית הקפה של פרנק לוקאס, שנבנה כאתר בפני עצמו בפינה הצפון-מזרחית של הרחוב ה-122 בשדרת לנוקס Lenox Avenue. סקוט נוכח לדעת שהצילומים בהרלם יהיו קשים, הוא תיאר אותם כ"אזור של שדרות רחבות" שרצפת בטון והעדר עצים מספקים אפשרויות מוגבלות לזוויות צילום. בנוסף לכך שצילם בחמשת הרבעים, הוא צילם גם במחוז ווסצ'סטר Westchester County באחוזת בריאקליף Briarcliff Manor.
ההפקה > הפצת הסרט וההצלחה בקופות

שבועיים לפני שיצא אמריקן גנגסטר לבתי הקולנוע, צופה בסרט הדליף ידיעה באינטרנט.

הסרט הופץ בתחילה בארצות הברית וקנדה ב-2 בנובמבר 2007 ב-3,054 בתי קולנוע.

בסופשבוע הראשון של הקרנתו בארצות הברית וקנדה, גרף אמריקן גנגסטר $43,565,115,

והיה הסרט המכניס ביותר באותו סופשבוע. ברנדון גריי מ-Box Office Mojo מדווח שהיה זה סרט הפשע שהרוויח הכי הרבה בראשית הפצתו בארצות הברית והיה הסרט המצליח ביותר בראשית הפצתו של דנזל וושינגטון וראסל קרואו. נכון ל-25 באפריל 2009, גרף הסרט $130,164,645 בארצות הברית ו-$136,300,329 ברחבי העולם ובסך הכול סכום של $266,465,037. בכך הפך הסרט לרווחי במיוחד, בהתחשב בכך שתקציבו היה 100$ מיליון ושהוא קיבל בחזרה פי שניים וחצי מהסכום שהושקע בו. זהו גם הסרט המצליח ביותר של דנזל וושינגטון.